Arhiepiscopul Tomisului, IPS Teodosie îl va vizita pe Radu Mazăre în penitenciar, anunță România TV, potrivit ct100.ro. Teodosie va merge la penitenciarul Rahova, unde fostul edil este în carantină.

Relația dintre cei doi a fost tot timpul foarte apropiată.

„Este mai mult decât un prieten pentru mine. Pot să spun chiar că-l iubesc”, spunea Mazăre despre Teodosie.

Și ÎPS Teodosie și-a declarat afecțiunea față de fostul primar:



„Am întâlnit alţi primari la Bucureşti, îmbrăcaţi în costum, care m-au alimentat cu vorbe. El m-a alimentat cu dragoste. Ceea ce a făcut domnul primar aici, n-am sperat. Tot timpul gândeam la cel mai pilduitor părinte din istoria Bisericii: Sfântul Vasile cel Mare, care în puţinii ani cât a păstorit, a făcut ca niciun om din eparhia lui să nu fie neajutorat.”

Reamintim, Arhiepiscopul Tomisului are probleme cu legea. El este acuzat de fapte de corupție. Procurorii DNA au cerut instanţei condamnarea IPS Teodosie la închisoare cu executare. Pedeapsa pentru faptele de care este acuzat ierarhul este cuprinsă între 2 şi 7 ani. Termenul stabilit pentru verdictul în prima instanţă este miercuri, 5 iunie 2019.

Subiectele tale preferate sunt și la Știrile Digi FM. Ca să știi!

Pe aceeași temă